Il-Jien Fik bluhetek ġarritni f'intervalli morra: għatxana ggranfajtek sa ma ħarbattni fi lwienek. mixħuta fik fi dramm ieħor żarmajt il-jien iswed sa ma baqbaq nirien, imtela bi fwar ikħal imdellek. minn wara l-kwinti tħabatna f'xulxin sa spiċċajna fix-xejn. bluhetek għadha tgħajjat. jinxfu xufftejja u jibjadu. jinfetaħ is-siparju u jtajjar ħolmieti, fi dramm solitarju jċapċap għal ħtijietu. għadd 33 LXXXIII 85